b"\n_START_ARTICLE_\nThe Travelers Companies\n_START_SECTION_\nHistorie\n_START_PARAGRAPH_\nDe prim\xc3\xa6re forg\xc3\xa6ngere til The Travelers Companies, Inc. er The St. Paul Companies Inc. og Travelers Property Casualty Corporation._NEWLINE_Saint Paul Fire and Marine Insurance Co. blev grundlagt 5. marts, 1853, i Saint Paul, Minnesota, hvor det servicerede lokale kunder, som havde sv\xc3\xa6rt ved at f\xc3\xa5 udbetalt berettigede forsikringsudbetalinger til tiden fra \xc3\xb8stkystens forsikringsselskaber. Virksomheden overlevede med n\xc3\xb8d op n\xc3\xa6ppe Panic of 1857 ved drastisk at sk\xc3\xa6re i sine aktiviteter og senere reorganisere sig selv til et aktieselskab. Snart blev virksomheden landsd\xc3\xa6kkende. I 1998 blev virksomheden USF&G opk\xc3\xb8bt, et forsikringsselskab fra Baltimore, Maryland, men Saint Paul blev tvunget til at sk\xc3\xa6re n\xc3\xa6sten halvdelen fra grundet et st\xc3\xa6rkt konkurrencepr\xc3\xa6get marked._NEWLINE_Travelers er grundlagt i 1864 i Hartford. Gennem tiden havde virksomheden mange typer af forsikringer inklusiv den f\xc3\xb8rste bilforsikring, den f\xc3\xb8rste kommercielle flyforsikring og den f\xc3\xb8rste rumfartsforsikring._NEWLINE_Gennem 1990'erne gennemgik virksomheden en r\xc3\xa6kke fusioner og opk\xc3\xb8b. I 1993 bliver den opk\xc3\xb8bt af Primerica, men det nye selskab beholdt Travelers navnet. I 1995 blev det til The Travelers Group. Aetnas ejendoms- og ulykkesforsikring blev opk\xc3\xb8bt i 1996._NEWLINE_I 1998 fusionerede the Travelers Group med Citicorp og skabte Citigroup. Synergieffekten mellem forsikrings- og bankdelen fungerede imidlertid ikke efter hensigten s\xc3\xa5 Citigroup fraspaltede i 2002 Travelers Property and Casualty til et datterselskab, tiltrods for at det beholdte det r\xc3\xb8de paraplylogo. Tre \xc3\xa5r senere frasolgte Citigroup Travelers Life & Annuity til MetLife. I 2003 fornyede Travelers rettighederne til Royal & SunAlliance Personal Insurance and Commercial businesses._NEWLINE_I 2004 fusionerede St. Paul og Travelers Companies under det nye navn St. Paul Travelers med hoveds\xc3\xa6de i St. Paul, Minnesota. Til trods for mange forsikringer fra CEO Jay Fishman om at det nye selskab ville bibeholde St. Paul navnet, s\xc3\xa5 holdt det kun indtil 2007, da selskabet k\xc3\xb8bte rettighederne til det r\xc3\xb8de paraplylogo fra Citigroup og genindf\xc3\xb8rte det oprindelige Travelers symbol, samtidig med at virksomheden skiftede navn til The Travelers Companies.\n_START_SECTION_\nLogo\n_START_PARAGRAPH_\nDet originale logo med den r\xc3\xb8de paraply blev f\xc3\xb8rste gang benyttet i 1870, hvor det blev benyttet i en avisreklame. Det blev moderniseret i begyndelsen af 1960'erne, hvor det fik sin gennemg\xc3\xa5ende r\xc3\xb8de farve."